**Tekstguide til undervisere**

**FOF Sydøstjylland**

Kære underviser.

Teksten til dit hold eller din workshop er det, der får den kommende deltager overbevist om, at det er det rette for dem. Det er derfor helt afgørende, at teksten sidder lige i skabet. Vi har lavet denne guide til dig, så du nemt kan lave en god tekst til dit hold.

**Den gode tekst er som hovedregel:**

* **300 ord - 600 ord.**
* **Skrevet direkte til deltageren.**
* **Enkelt, klart og præcist formuleret.**

**TIP!** Brug gerne tillægsord til at beskrive det, som deltageren opnår og overvej at tilføje sanselige beskrivelser, hvor det er muligt.

**Titel og Introtekst**

|  |  |
| --- | --- |
| **Titel på kursus**  Beskriv så kort og præcist, hvad dit kursus tilbyder.  **Begynd f.eks. med:**  ”Lær at…” / ”Sådan…” / ”Sådan får du …” / ”Få …” / ”Bliv bedre til at …” / ”Undgå at …” / ”Træn dig til …” / ”Spis dig ud af…”  **TIP!** Ved workshops er det en god ide at tilføje tidsintervallet, f.eks. ”Lær at sy på en weekend”. |  |
| **Hvad lærer man som deltager?**  Dette afsnit er introduktionen til dit kursus.  Beskriv med op mod 5-10 linjer, hvad deltageren får ud af at deltage på kurset, dvs. det, de får med sig hjem.  Det er her du besvarer det behov, som din kursist har.  **F.eks.:**  *På dette kursus lærer du at sy på en weekend og vil efter endt kursus kunne sy et par bukser og aflæse opskrifter.* |  |

**Brødteksten til dit kursus**

*(Sendes med et vellignende foto i skarp opløsning og vandret format – se billedguide for mere)*

|  |  |
| --- | --- |
| **Hvem kan deltage?**  Forklar kort, hvem dette hold er for og det forventede niveau.  **F.eks.:**  *Dette hold er for mænd over 50, som ønsker at lære, at lave mad. Det kræver ingen forud kendskab med et køkken.* |  |
| **Hvad skal kursisten igennem på kurset?**  I dette afsnit skal du uddybe kursets opbygning og forløb.  Hvilke tematikker og emner vil kursisten gennemgå i løbet af kurset og hvilke specifikke evner eller færdigheder eller resultater, vil kursisten stå tilbage med, efter endt kursus? |  |
| **Hvad skal deltageren medbringe?**  Har skal du kort opridse, hvilke materialer deltagerne evt. selv skal medbringe.  Er kurset inklusiv materialer, så er det her det skal skrives.  Er der ekstra udgifter til kopier, mad eller lignende, så er det også i dette afsnit, at det skal skrives. |  |
| **Andet.**  Dette afsnit er individuelt og ikke nødvendigt for alle hold.  **Det kan være at:**   * Deltagerne skal forberede noget hjemmefra. * Du deler, hvor de kan få mere viden eller følge dig. * Der er et særligt mødested den første gang. * Der er et online-møde inden kursets start (ture & Rejser).   Du kan eventuelt afslutte med, hvor de kan kontakte dig med spørgsmål eller at du glæder dig til at se dem på holdet! |  |

**Underviserbeskrivelsen**

*(Sendes med et vellignende foto i skarp opløsning og vandret format)*

|  |  |
| --- | --- |
| **Hvem er du?**  Forklar kort, hvilke relevante erfaringer, uddannelser og forudsætninger du har for at underviser i netop det pågældende kursus.  Nævn gerne, hvorfor lige netop du har valgt at undervise i dette kursus.  Giv gerne kursisterne mulighed for at kontakte dig enten via telefon eller sociale medier, hvis de har spørgsmål.  **F.eks.:**  *Jeg hedder Dorte Hansen, er født i 1967 og er din underviser i kreativ tegning.*  *I 1999 tog jeg en uddannelse på Kunstakademiet og siden har jeg malet og tegnet hver dag.*  *Da jeg fik muligheden i 2002, skiftede jeg karriere fra kontormedarbejder til folkeskolelærer og har undervist i kreative fag siden.*  *Jeg underviser hos FOF Sydøstjylland, fordi jeg nyder at se mine kursister udvikle sig og give dem ny inspiration til kreativ udfoldelse.*  *Har du spørgsmål er du velkommen til at kontakte mig på SMS 11 22 33 44* |  |